
   Nr. 137/11017/23.07.2026


R E F E R A T   D E   A P R O B A R E
[bookmark: _Hlk235707326]privind aprobarea Devizului general actualizat la finalizarea lucrărilor și în conformitate cu Dispoziția de șantier nr. 2 pentru obiectivului de investiții „Infrastructură pentru transportul verde – ITS la
 nivelul municipiului Brad”


Prin Hotărârea Consiliului Local nr. 19/2026 au fost aprobate Documentația tehnico-economică, Indicatorii tehnico-economici și Devizul general, faza Studiu de fezabilitate, aferente obiectivului de investiții „Infrastructură pentru transportul verde – ITS la nivelul municipiului Brad”. Ulterior, prin Hotărârea Consiliului Local nr. 31/2026, au fost aprobate Documentația tehnico-economică, Indicatorii tehnico-economici și Devizul general, faza Proiect tehnic, pentru același obiectiv de investiții.
Municipiul Brad a obținut finanțare externă nerambursabilă în cadrul Planului Național de Redresare și Reziliență, pentru implementarea proiectului „Infrastructură pentru transportul verde – ITS la nivelul municipiului Brad”, în baza Contractului de finanțare nr. 289/03.01.2023.
Obiectivul investiției îl reprezintă realizarea infrastructurii necesară implementării unui sistem inteligent de transport public local, destinat deservirii Municipiului Brad. Dimensionarea infrastructurii ITS a fost realizată astfel încât să asigure funcționarea în condiții optime a sistemului de transport public deservit de patru autobuze electrice, precum și satisfacerea cererii de transport estimată la nivelul arealului de studiu.
În urma finalizării procedurii de achiziție publică și a atribuirii contractului de lucrări și furnizare de echipamente, s-a înregistrat o economie în valoare de 323,18 lei față de valoarea estimată a investiției.
Pe parcursul execuției lucrărilor a fost emisă Dispoziția de șantier nr. 1, prin care au fost modificate coordonatele GPS ale unor puncte de informare aferente stațiilor de transport public, modificări care nu au generat implicații financiare asupra valorii investiției.
Ulterior finalizării lucrărilor, s-a constatat necesitatea renunțării la o parte dintre lucrările prevăzute în cadrul capitolului „Sistematizare pe verticală și amenajări exterioare”, ceea ce a determinat diminuarea corespunzătoare a valorii investiției. În acest sens a fost emisă Dispoziția de șantier nr. 2.
Ca urmare a modificărilor intervenite pe parcursul implementării proiectului, în vederea stabilirii valorii finale a obiectivului de investiții, S.C. Sigma Mobility Engineering S.R.L. a elaborat Devizul general, actualizat la finalizarea lucrărilor  și în conformitate cu Dispoziția de șantier nr. 2.
Potrivit Devizului general actualizat, valoarea totală a obiectivului de investiții este de 2.514.342,53 lei (fără T.V.A.), respectiv 3.041.914,72 lei (cu T.V.A.), din care valoarea lucrărilor de construcții-montaj (C+M) este de 99.432,53 lei (fără T.V.A.), respectiv 120.434,36 lei (cu T.V.A.).
În contextul celor de mai sus am inițiat prezentul  proiect de hotărâre prin care am propus aprobarea Devizului general actualizat la finalizarea lucrărilor și în conformitate cu Dispoziția de șantier nr. 2 pentru obiectivului de investiții „Infrastructură pentru transportul verde – ITS la nivelul municipiului Brad” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Ghidului specific – „Condiții de accesare a fondurilor europene aferente Planul național de redresare și reziliență în cadrul apelurilor de proiecte PNRR/2022/C10, Componenta 10 – Fondul local”, ale Ordinului nr. 999/10.05.2022 pentru aprobarea ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, Componenta 10 - Fondul local, ale Regulamentului (UE) 2021/241 al Parlamentului European și al Consiliului din 12 februarie 2021 de instituire al Mecanismului de redresare și reziliență, ale Legii nr. 231/2021 privind aprobarea Ordonanței de Urgență nr. 24/2021 pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de relansare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale  Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale art.129 alin. (1), alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, ale Legii nr. 554/2004 a contenciosului administrativ, cu modificările și completările ulterioare.

